
Anexa 3 - Conditii tehnice si comerciale
 specifice produselor de acces INTERNET


Anexa 3 - Conditii tehnice si comerciale specifice produsului de INTERNET

1. DEFINITII – In prezenta anexa, urmatoarele expresii vor avea urmatorul inteles:

a) Retea Internet: totalitatea resurselor electronice accesibile in reteaua IP internationala.

b) Retea metropolitana: totalitatea resurselor electronice accesibile in reteaua IP a clientului pana la punctul de delimitare cu reteaua Internet.

c) Mediu de transmisie de date: mediul fizic (cablu coaxial, fibra optica, unde radio, cablu de cupru torsadat) aflat in proprietatea sau in folosinta clientului necesar prestarii serviciilor de transmisii de date, Internet si telefonie.

d) Cont utilizator: contine toate elementele, resursele si datele de identificare in reteaua de comunicatii a clientului, necesare accesului la retea in vederea utilizarii serviciilor contractate.

e) Posta electronica: sistem postal electronic ce permite schimbul de mesaje, documente electronice, in retele de comunicatii electronice.

f) Adresa IP: un identificator unic pentru un calculator personal sau pentru un echipament de comunicatie intr-o retea TCP/ IP.

g) TCP/ IP: protocol de comunicatii pentru transmiterea datelor intr-o retea interconectata, bazat pe tehnologia de comutare a pachetelor.

h) Adresa MAC: o adresa fizica care identifica in mod unic un echipament de comunicatie intr-o retea; interfetele de comunicatie din calculatoarele personale sau alte echipamente de comunicatie dispun de o astfel adresa fizica MAC.

i) Flood: atac informatic care se constituie din trimiterea voita de pachete IP catre o anumita destinatie din reteaua Internet care are ca scop blocarea accesului respectivei destinatii la reteaua Internet.

j) Spam: trimiterea de mesaje de posta electronica nesolicitate.

k) Spoof: modificarea antetului pachetelor IP, schimbarea identitatii reale a pachetelor IP.

l) Sniffer: dispozitiv (software sau hardware) care permite interceptarea traficului.

m) Worm: program de calculator care infecteaza calculatorul personal gazda si se raspandesc in retea (ex. Prin posta electronica), infectand alte calculatoare.

n) Virus: program de calculator care infecteaza fisiere situate pe un singur calculator personal.

o) Troian: program de calculator care detine functii ascunse pentru accesul din exterior.

p) Denial of service: atac informatic care vizeaza blocarea anumitor servicii oferite de calculatorul destinatie.

q) Site web: publicatie electronica localizata in reteaua Internet, care are ca scop prezentarea de informatii si documente electronice.

r) Modem: echipamentul DCS conectat la calculatorul personal in locatia clientului.

s) Locatia clientului: locul in care se realizeaza conectarea calculatorului personal al clientului la reteaua de comunicatii electronice.

t) Computer: echipamentul clientului care include atat partea hardware, cat si cea software.

2.  CONDITII TEHNICE. ASIGURAREA ACCESULUI LA RETEAUA INTERNET

a) La instalare, clientul pune la dispozitia DCS echipamentul, serverul/ calculatorul personal cu interfata de conectare de tip Ethernet.

b) DCS se obliga la furnizarea serviciului de Internet pentru un singur calculator personal, in maxim 15 zile de la data platii tarifului de instalare si a serviciului, sau in termenul convenit de catre parti, conform anexei Anexa 3.1 - Servicii si Tarife – INTERNET. DCS se obliga sa configureze contul de utilizator al clientului in 2 zile lucratoare de la conectarea calculatorului personal al clientului la retea. Configurarea contului de utilizator presupune alocarea si rezervarea tuturor elementelor necesare (adrese, parole etc.).

c) Pe baza adresei MAC a interfetei de conectare pusa la dispozitie de catre client, DCS va aloca o adresa IP (dupa caz, fixa sau dinamica); clientul se obliga sa nu conecteze la retea, direct sau indirect, echipamente care au o alta adresa MAC decat cea atribuita de producatorul echipamentului.

d) Pentru asigurarea accesului la reteaua Internet, DCS va asigura transmiterea pachetelor de date ale clientului din reteaua Internet si va asigura vizibilitatea spre Internet a adreselor atribuite clientului. Prin semnarea contractului, clientul confirma ca a fost informat asupra faptului ca, dupa transmiterea pachetelor de date si mesajelor de posta electronica ale clientului in reteaua Internet, DCS nu mai detine controlul asupra traseului urmat de catre acestea. Ca urmare, DCS nu-si asuma raspunderea pentru situatiile in care acestea nu sosesc la destinatie sau sosesc cu intarziere, precum si pentru posibilitatea ca un anumit site sa nu fie accesibil clientului in orice moment.

e) Intrucat DCS nu este in masura sa exercite controlul informatiilor care circula prin reteaua Internet, la care clientul are acces prin serviciile prestate in temeiul prezentei anexe, DCS nu isi asuma responsabilitatea privind: (i) receptionarea de catre client a informatiilor cu caracter ilegal sau prejudiciabile in orice alt mod pentru acesta sau pentru terte persoane; (ii) prejudiciile cauzate, incluzand, dar fara a fi limitate la, pierderile de date sau la cele aparute ca urmare a utilizarii datelor si informatiilor receptionate; (iii) realitatea, corectitudinea si claritatea oricarei informatii receptionate de client prin optiunea proprie pe parcursul utilizarii produselor contractate (chiar daca acestea au fost obtinute de client din site-uri accesate cu ajutorul unei legaturi create de DCS in interiorul propriilor sale site-uri); (iv) prejudiciile suferite de client ca urmare a accesului neautorizat al unor terte persoane, din tara sau strainatate, in reteaua sa de comunicatii.

3. CONDITII TEHNICE. EVENTUALE DISFUNCTIONALITATI IN ASIGURAREA SERVICIILOR.

a) DCS asigura disponibilitatea serviciului 24 de ore pe zi. Clientul accepta disponibilitatea minima a serviciului de 97% pentru perioada de facturare. Se considera intrerupere a furnizarii serviciului, orice intrerupere neanuntata cu o durata mai mare de 30 minute. Nu se vor lua in calcul: (i) intreruperile pentru efectuarea de lucrari de intretinere/ inlocuire a retelei si echipamentelor, anuntate public clientilor cu cel putin 48 ore inainte. Acestea vor putea avea o durata maxima de 5 ore/ saptamana iar DCS va urmari ca ele sa fie efectuate in intervalul orar 0:00 – 5:00 A.M.; (ii) intreruperi datorate culpei clientului sau a unor terti pentru care DCS nu este tinut sa raspunda.

b) Durata intreruperii se contorizeaza din momentul anuntarii telefonice de catre client (moment in care DCS va acorda sesizarii un numar de inregistrare, mentionand si ora exacta a primirii acesteia) pana la momentul rezolvarii ei de catre DCS. Termenul de remediere este de maxim 2 zile lucratoare de la primirea sesizarii.
c) DCS va acorda o reducere care se va calcula proportional cu durata totala de nefunctionare din cuprinsul perioadei de facturare, calculata prin insumarea intreruperilor neanuntate de DCS, ce indeplinesc conditiile prevazute la aliniatul 3a) de mai sus, reducere ce va fi dedusa din urmatoarea factura.
d) Clientul are obligatia de a plati tarifele produselor contractate si pentru perioadele in care furnizarea serviciilor de acces Internet nu a fost posibila datorita defectarii sau deteriorarii echipamentelor (utilizate pentru receptionarea serviciului) din culpa clientului/ reprezentantilor sai.

e) DCS va efectua la locatia clientului numai operatiunile strict necesare pentru repunerea in functiune a serviciului fara a efectua devirusari, reinstalare de sisteme de operare etc.

4. OBLIGATIILE CLIENTULUI PRIVIND SECURITATEA SI LEGALITATEA UTILIZARII PRODUSELOR

a) Clientul este obligat sa nu utilizeze si sa ia toate masurile necesare pentru a nu permite utilizarea produselor contractate in scopuri ilegale conform legislatiei romane in vigoare sau in scopul prejudicierii, in orice mod, a unor terte persoane, fizice sau juridice, din tara sau strainatate, prin diferite modalitati, si in special prin: (i) expedierea de mesaje cu intentia de a hartui, ameninta, insulta, calomnia sau de a deranja in orice alt mod destinatarul; (ii) distribuirea de materiale prin incalcarea drepturilor de proprietate intelectuala sau a dreptului la intimitate sau a altor drepturi personale ale unor terte persoane; (iii) distribuirea serviciului neautorizata de DCS altor terti; (iv) interceptarea neautorizata a mesajelor care nu ii sunt adresate; (v) orice alte actiuni care aduc prejudicii altor utilizatori.

b) Clientului ii este interzis sa incerce sa acceseze servicii, informatii, site-uri, sisteme sau retele informatice pe care nu are dreptul sa le acceseze, precum si sa incerce sa identifice vulnerabilitatile unui astfel de sistem, retea sau serviciu.

c) Clientul este obligat sa nu prejudicieze si sa nu incerce , utilizand serviciul, prejudicierea DCS sau a unor terte persoane, prin deteriorarea sistemului informatic al acestora.

d) Clientului ii este interzis sa transmita IP flood, in scopul incarcarii retelei destinatie si/ sau a calculatoarelor destinatie, determinand astfel o functionare necorespunzatoare a acestora, si de asemenea, utilizarea oricarei alte metode de supraincarcare a sistemului informatic al acestora.

e) Clientului ii este interzis sa intreprinda orice actiuni in scopul activarii si/ sau utilizarii de sniffer.

f) Clientului ii este interzisa utilizarea pentru propria retea a unor alte adrese IP decat cele care i-au fost alocate de DCS (IP spoof), si transmiterea de pachete TCP/ IP avand header-ul (antetul) cotrafacut.

g) Clientului ii este interzis sa utilizeze si sa permita utilizarea abuziva a retelei DCS, prin transmiterea in retea de: (i) spam-posta electronica nesolicitata de destinatari, avand continut comercial sau nu; (ii) mesaje despre care cunoaste ca au atasati virusi, worm, troiani, sau orice alte componente de natura sa produca defectiuni in sistemul destinatarului.

h) Respectarea reglementarilor si regulilor internationale – clientul este obligat , atunci cand utilizeaza prin Internet servicii ce presupun comunicarea cu terte persoane sau alte servicii a caror utilizare presupune respectarea unor reguli, sa se conformeze regulilor si uzantelor internationale mentionate in site-urile accesate prin intermediul produselor contractate.

i) Este interzisa redirectionarea cu titlu oneros prin intermediul serviciului Internet a traficului generat de catre un tert.

5. CONDITII CONTRACTUALE

a) Clientul este obligat sa permita reprezentantilor DCS accesul la computerul sau pentru a verifica respectarea de catre client a obligatiilor contractuale; in cazul in care clientul nu permite accesul la locatie se considera ca acesta recunoaste incalcarea conditiilor contractuale si DCS va intrerupe furnizarea serviciului si eventual va notifica partile prejudiciate la cererea autoritatilor care au competente legale in domeniu.

b) Raspunderea DCS nu va fi angajata in cazul infiltrarii unui tert in sistemul informatic al clientului; clientul ramane singurul responsabil de protectia sistemului sau informatic contra unor astfel de infiltrari.

6. CONDITII SPECIALE

a) DCS are dreptul sa stearga orice informatie pe care clientul a introdus-o in retea, care poate determina functionarea necorespunzatoare a retelei DCS.

b) In scopul protejarii atat a retelei DCS, cat si a sistemului informatic al clientului, DCS are dreptul sa deconecteze temporar adresele IP ala clientului, cu notificarea prealabila a acestuia, in cazul in care constata ca clientul este tinta unor atacuri de tip flood si denial of service, pana la solutionarea acestei probleme.

c) DCS are dreptul sa modifice numele de utilizator al clientului si parola acestuia in orice moment, atunci cand are motive temeinice in a considera ca exista probleme de securitate a sistemului clientului, instiintandu-l deindata pe acesta de modificare.

d) In cazul in care DCS constata ca clientul incalca oricare dintre obligatiile sale de mai sus, are dreptul sa blocheze accesul clientului la unul/ mai multe din produsele contractate. DCS va putea cerceta orice incalcare a obligatiilor de mai sus si va putea sesiza organelor competente savarsirea oricarei fapte care angajeaza raspunderea juridica a clientului. DCS va colabora cu organele competente, pentru identificarea si tragerea la raspundere a autorilor faptelor ce au avut ca rezultat producerea de prejudicii.

7. CONDITII DE UTILIZARE A MODEMULUI (ACOLO UNDE SE APLICA)

a) Modemul este proprietatea exclusiva a DCS, care are dreptul sa schimbe, sa imbunatateasca, sa mute sau sa regleze acest echipament. Clientul nu are dreptul de a schimba adresa de instalare/ locatia fara a informa DCS. Clientul nu are dreptul sa intervina in nici un fel asupra modemului si nici sa permita o astfel de interventie unei terte parti care nu e autorizata de DCS in acest sens. Clientul se obliga sa foloseasca echipamentul DCS in mod adecvat conform contractului si in special clientul se obliga sa nu conecteze la echipamentul DCS nici un alt echipament neagreat de DCS.

b) Clientul este obligat sa returneze modemul la punctele de prezenta DCS in cel mult 10 zile lucratoare de la data expirarii/ rezilierii contractului. Deteriorarea/ nepredarea modemului in acest termen da dreptul DCS (i) sa ia toate masurile legale pentru a proteja proprietatea sa, inclusiv, dar fara a se limita la: (1) sesizarea autoritatilor in drept pentru comiterea infractiunii de abuz de incredere conform Codului Penal, care sanctioneaza insusirea unui bun mobil, dispunerea de acest bun pe nedrept ori refuzul de a-l restitui, cu inchisoare de la 3 luni la 4 ani sau cu amenda care se evidentiaza in cazierul judiciar al persoanei in cauza, (2) recuperarea tuturor cheltuielilor necesare recuperarii echipamentului, precum si a cheltuielilor de judecata si cheltuielilor executor judecatoresc, precum si (ii) sa debranseze clientul de la retea si sa demareze procedurile legale de executare silita, clientul fiind pus de drept in intarziere, urmand a plati DCS beneficiul nerealizat (daune de neutilizare a echipamentului) si o despagubire a carei valoare se va regasi Anexa 5 – Contract comodat Echipamente.

SC DIGITAL CABLE SYSTEMS SA                                                Client/ BENEFICIAR
Reprezentata prin .................................................                          Nume si prenume………………………


